เขย่าคาบสมุทรเกาหลี โสมแดง โวลั่นโลก ทดสอบระเบิดไฮโดรเจนสำเร็จแล้ว
เกาหลีเหนือออกตัวแรงตั้งแต่ต้นปีโวประสบความสำเร็จในการทดสอบระเบิดไฮโดรเจน ขณะที่สำนักงานธรณีวิทยาสหรัฐฯ ตรวจวัดพบแรงสั่นสะเทือน เหมือนเกิดแผ่นดินไหวตรงบริเวณที่โสมแดงเคยทดสอบระเบิดนิวเคลียร์มาแล้ว 3 หน ด้านกระทรวงการต่างประเทศเกาหลีใต้เต้น รีบประชุมฉุกเฉินทันที ,เมื่อ 6 ม.ค.59 สำนักข่าวต่างประเทศรายงาน สถานีโทรทัศน์ของทางการเกาหลีเหนือ รายงานแจ้งข่าวต่อชาวโลก เกาหลีเหนือประสบความสำเร็จในการทดสอบระเบิดไฮโดรเจนแล้ว ในเขตพื้นที่เมืองปุงกยี-รี ทางภาคตะวันออกเฉียงเหนือของประเทศ เมื่อเวลา 10.00 น. ของเช้าวันนี้ (6 ม.ค.59) ตามเวลาท้องถิ่น,ขณะที่ ญี่ปุ่น จีน และเกาหลีใต้ ยืนยันตรงกันว่า ตรวจวัดพบแรงสั่นสะเทือนบนพื้นดิน เหมือนกับเกิดแผ่นดินไหวในบริเวณสถานที่ที่เกาหลีเหนือเคยใช้เป็นที่ทดสอบระเบิดนิวเคลียร์มาก่อน โดยสำนักธรณีวิทยาสหรัฐฯตรวจวัดพบแรงสั่นสะเทือนขนาด 5.1 ศูนย์กลางของการสั่นสะเทือนอยู่ห่างจากเมืองปุงกยี-รี ประมาณ 50 กม. และมีความลึกราว 10 กม. จึงอาจมีความเป็นไปได้ว่า เกาหลีเหนืออาจมีการทดสอบระเบิดนิวเคลียร์ครั้งใหม่,ด้านสำนักข่าวซีเอ็นเอ็น รายงานว่า หลังจากเป็นที่ยืนยันแน่ชัดแล้วว่า เกาหลีเหนือภายใต้การนำของคิม จอง อึน ประสบความสำเร็จในการทดสอบระเบิดไฮโดรเจน ทำให้ทางกระทรวงการต่างประเทศเกาหลีใต้ได้มีการประชุมฉุกเฉินหารือถึงเรื่องนี้ และเจ้าหน้าที่ทางการในญี่ปุ่นก็ได้ร่วมหารือด้วย,บีบีซี แจ้งว่า สื่อทางการเกาหลีเหนือได้ออกมาประกาศว่า จะมีการแจ้งข่าวครั้งสำคัญ ในอีกไม่นาน ก่อนที่สถานีโทรทัศน์เกาหลีเหนือจะออกมาประกาศว่า เกาหลีเหนือประสบความสำเร็จในการทดสอบระเบิดไฮโดรเจน ทั้งนี้ เกาหลีเหนือได้เคยทดสอบระเบิดนิวเคลียร์ หรือปรมาณูมาแล้ว 3 ครั้ง ตั้งแต่ปี 2549 ซึ่งการทดสอบทั้งสามครั้งมีขึ้นที่เขตพื้นที่เมืองปุงกยี-รี
เกาหลีเหนือออกตัวแรงตั้งแต่ต้นปีโวประสบความสำเร็จในการทดสอบระเบิดไฮโดรเจน ขณะที่สำนักงานธรณีวิทยาสหรัฐฯ ตรวจวัดพบแรงสั่นสะเทือน เหมือนเกิดแผ่นดินไหวตรงบริเวณที่โสมแดงเคยทดสอบระเบิดนิวเคลียร์มาก่อน 
ทดสอบระเบิดไฮโดรเจน,เกาหลีเหนือ,ระเบิดไฮโดรเจน,โสมแดง,ระเบิดนิวเคลียร์,ระเบิดปรมาณู,คิม จอง อึน,ผู้นำเกาหลีเหนือ,เกาหลีใต้,แรงสั่นสะเทือน,แผ่นดินไหว,ข่าว,ไทยรัฐออนไลน์,ข่าวต่างประเทศ